Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ (záplavy v Rumunsku, Bulharsku a Taliansku) /* COM/2015/0162 final */





DÔVODOVÁ SPRÁVA Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[1], a najmä jeho článok 10 umožňuje mobilizáciu Fondu solidarity Európskej únie v rámci ročného stropu vo výške 500 mil. EUR (v cenách roku 2011) nad rámec príslušných okruhov finančného rámca. Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002, ktorým sa zriaďuje Fond solidarity Európskej únie, zmenenom nariadením Európskeho parlamentu a Rady (EÚ) č. 661/2014 z 15. mája 2014. Na základe žiadostí Rumunska, Bulharska a Talianska je výpočet výšky pomoci z fondu na základe odhadu celkových spôsobených škôd takýto: Katastrofa || Priame škody (v mil. EUR) || Prahová hodnota pre veľkú katastrofu (v mil. EUR) || Prahová hodnota pre veľkú katastrofu (v mil. EUR) || Celkové náklady na oprávnené operácie (v mil. EUR) || 2,5 % priamych škôd do výšky prahovej hodnoty (v EUR) || Uplatňuje sa strop || Celková výška navrhovanej pomoci (v EUR) RUMUNSKO, jarné záplavy || 167,927 || ~ || 783,738 || 145,527 || 4 198 175 || Nie || 4 198 175 RUMUNSKO, letné záplavy || 171,911 || 157,200 || 783,738 || 93,955 || 4 297 775 || Nie || 4 297 775 BULHARSKO || 79,344 || 40,980 || 232,502 || 69,108 || 1 983 600 || Nie || 1 983 600 TALIANSKO || 2 241,052 || 1 832,944 || 3 183,624 || 434,314 || 56 026 300 || Nie || 56 026 300 SPOLU || || || || || || || 66 505 850 Po posúdení predložených žiadostí[2] a zohľadnení maximálnej možnej výšky príspevku z fondu, ako aj po zohľadnení možnosti prerozdelenia rozpočtových prostriedkov Komisia navrhuje mobilizovať Fond solidarity Európskej únie v celkovej výške 66 505 850 EUR. Komisia predloží návrh opravného rozpočtu (NOR) s cieľom zahrnúť do rozpočtu na rok 2015 osobitné viazané a platobné rozpočtové prostriedky. V prípade, že sa nedosiahne dohoda, začne sa postup trialógu v súlade s bodom 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[3]. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ (záplavy v Rumunsku, Bulharsku a Taliansku) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[4], a najmä na jeho článok 4 ods. 3, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[5], a najmä na jej bod 11, so zreteľom na návrh Komisie[6], keďže: (1) Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých katastrofami. (2) Fond nemá prekročiť maximálnu ročnú sumu 500 miliónov EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013[7]. (3) Rumunsko predložilo dve žiadosti o mobilizáciu fondu v súvislosti so záplavami. (4) Bulharsko predložilo žiadosť o mobilizáciu fondu v súvislosti so záplavami. (5) Taliansko predložilo žiadosť o mobilizáciu fondu v súvislosti so záplavami. (6) Fond by sa preto mal mobilizovať s cieľom poskytnúť finančný príspevok vo výške 66 505 850 EUR v súvislosti so žiadosťami, ktoré predložili Rumunsko, Bulharsko a Taliansko. (7) S cieľom minimalizovať čas potrebný na mobilizáciu fondu by sa toto nariadenie malo uplatňovať odo dňa jeho prijatia, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2015 sa mobilizuje Fond solidarity Európskej únie s cieľom poskytnúť prostriedky vo výške 66 505 850 EUR vo viazaných a v platobných rozpočtových prostriedkoch. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum prijatia rozhodnutia vloží Parlament pred jeho uverejnením v úradnom vestníku]. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 884. [2] Oznámenie Komisie C(2015)2285 z 9.4.2015. [3] Ú. v. EÚ C 373, 20.12.2013, s. 1. [4] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, Ú. v. ES L 311, 14.11.2002, s. 3. [5] Ú. v. EÚ C 373, 20.12.2013, s. 1. [6] COM(2015) 160 final z 15.4.2015. [7] Nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).